Ζαρουχλέικα

Τα Ζαρουχλέικα ή Ζαρουχλαίικα (με επίσημη ονομασία Γλαύκος που ωστόσο δεν έχει επικρατήσει στην καθημερινή πρακτική) είναι από μία τις μεγαλύτερες συνοικίες της Πάτρας, στο νότιο δημοτικό διαμέρισμα της πόλης.

Ιστορία
Οι πρώτοι κάτοικοι της περιοχής, που ήταν καλλιεργητές από την Ζαρούχλα του δήμου Νωνάκριδος των Καλαβρύτων, ήρθαν στην περιοχή μετά το 1850. Το 1899 αναφέρεται ότι είχε μονοτάξιο δημοτικό σχολείο.

Γρήγορα αναπτύχθηκε οικισμός, που έγινε ανεξάρτητη κοινότητα το 1912 με το ΦΕΚ 256Α - 28/08/1912. Το 1899 και το 1927 αναφέρεται ότι απείχε 4,5 χιλιόμετρα από την Πάτρα και συνδεόταν με την πόλη μέσω αμαξιτής οδού<ref>Ημερολόγιον μετά πλήρους οδηγού των Πατρών 1927.</ref>. Το 1928 αλλάζει ονομασία από Ζαρουχλέικα σε Γλαύκο. Το ίδιο και η κοινότητα από τον παρακείμενο ποταμό Γλαύκο. Το 1930 (ΦΕΚ 271Α - 06/08/1930) η κοινότητα καταργείται και προσαρτάται στο Δήμο Πατρέων και το 1961 (ΦΕΚ - 19/03/1961) καταργείται ο οικισμός και από τότε αποτελεί τμήμα της πόλεως των ΠατρώνΛάζαρης 2008, σελ. 87.. Από το 1922 ανάμεσα στα Ζαρουχλέικα με την Πάτρα είχε δημιουργηθεί προσφυγικός συνοικισμός και ο οικισμός αποτελούσε προάστιο της πόλης. Το 1899 είχε 295 κατοίκους και το 1933 είχε 685.

Τοποθεσίες
Παπαθωμά
Ως Παπαθωμά καλείται συνοικία και τοποθεσία/θέση στην περιοχή των Ζαρουχλαίικων της Πάτρας. Κύριες οδικές αρτηρίες της περιοχής είναι οι οδοί Ανθείας, Ζαφειράκη, Θουκυδίδου, Μιχαήλ Σούτσου, Πήγασου και Πιπίνου. 
 
Στην περιοχή βρίσκεται η εκκλησία του Αγίου Βασιλείου, που ανεγέρθηκε έπειτα από πρωτοβουλία του τοπικού πολιτιστικού συλλόγου «Άγιος Χαράλαμπος» και με δωρεά του Βασιλείου Π. Παπαθωμά, ενώ τα θυρανοίξιά της πραγματοποιήθηκαν στις 30 Αυγούστου του 1974. Στη συνοικία βρίσκεται επίσης η εκκλησία του Αγίου Χαραλάμπου. Δίπλα από την εκκλησία του Αγίου Βασιλείου στεγάζεται το 47ο Δημοτικό Σχολείο Πατρών. 

Η ονομασία της περιοχής είναι ανθρωπωνυμικό εκ του ομώνυμου επιθέτου, ενώ σώζεται σήμερα ως τοπωνύμιο από το οποίο έχει ονομαστεί το εκεί τμήμα της συνοικίας των Ζαρουχλαίικων.

Συγκοινωνίες
Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της κοντινής στάσης «Άνθεια / Antheia» η οποία βρίσκεται επί των οδών Ανθείας και Σουνίου, αρκετά κοντά στη θέση «Παπαθωμά».

Παραπομπές και υποσημειώσεις

Πηγές
 Ημερολόγιον μετά πλήρους οδηγού των Πατρών 1927. Περιληπτικός οδηγός Πελοποννήσου, Τόμος 1, αρ. 1, Καλλιτεχνικά Τυπογραφικά Καταστήματα Δαμιανού Μ. Μεσσήνη, Εν Πάτραις 1927. Ανακτήθηκε από την ιστοσελίδα Δανιηλίς. Ψηφιακά τεκμήρια της Δημοτικής Βιβλιοθήκης Πατρών: 05/12/2017.
 Δ. Καρατζά, Χ. Χαραλάμπους, Δ. Γκότση, Γ. Λύρα, Πάτρα, ονομάτων επίσκεψις, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.
 Χρήστου Π. Κορύλλου, Χωρογραφία της Ελλάδος. Α'. Νομός Αχαΐας, Εκ του Τυπογραφείου των Καταστημάτων «Ανέστη Κωνσταντινίδου», Εν Αθήναις 1903.
 Οδηγός Πελοποννήσου 1933. Ανακτήθηκε από την ιστοσελίδα της ψηφιακής συλλογής "Δανιηλίδα": 28/11/2017.
 
 Ν. Ι. Λυμπέρη, Οδηγός Πατρών, Πάτρα 2005, 4η έκδοση.
 
Βιβλιογραφία
 Βασίλης Κ. Λάζαρης (Επιμέλεια-Εισαγωγή-Σημειώσεις), Η Πατραϊκή Δημαρχία στο Β' Τέταρτο του 20ού αιώνα, 1926-1951. Από τα Σωζόμενα Πρακτικά του Δημοτικού Συμβουλίου, Έκδοση της Δημοτικής Βιβλιοθήκης Πατρών & Εκδόσεις «Το Δόντι», Πάτρα 2008.
 Κώστας Ν. Τριανταφύλλου, Ιστορικόν Λεξικόν των Πατρών'', Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ζαρουχλαίικα.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Γλαύκου/Ζαρουχλαίικων Αχαΐας. eetaa.gr. Ανακτήθηκε: 05/12/2017.
 Ε.Ε.Τ.Α.Α. - Διοικητικές μεταβολές Κοινότητας Γλαύκου/Ζαρουχλαίικων Αχαΐας. eetaa.gr. Ανακτήθηκε: 05/12/2017.
 Ε.Ε.Τ.Α.Α. - Διοικητικές μεταβολές Δήμου Πατρέων. eetaa.gr. Ανακτήθηκε: 28/10/2017.
 Ζαρουχλέικα. wikimapia.org.
 Η σελίδα του Πολιτιστικού Συλλόγου Παπαθωμά στο Φέισμπουκ (Facebook).

Συνοικίες της Πάτρας